**Z A P I S N I K**

Sa 33. sjednice Školskog odbora Osnovne škole braće Radića Pakrac održane **23.listopada 2015.godine u 12:00 sati**.

KLASA: 003-06/15-01/14

URBROJ: 2162-10-01-15-02

.............................................................

**Prisutni članovi**: Manuela Papić, Lejla Skalnik , Željka Pejša Božić, Ivana Roksandić.

**Nenazočni članovi**: Danijela Kiš, Marko Martinelli, Morena Mandić Čolić (opravdano odsutni radi bolesti i prethodno preuzetih obveza)

**Ostali prisutni - izvjestitelji**: Danijela Balešić, voditeljica računovodstva, Ivančica Kiš, tajnica škole, zapisničarka

.............................................................

Na sjednici se nalazi četiri od sedam članova Školskog odbora te je konstatiran kvorum potreban za donošenje pravovaljanih odluka.

 ..............................................................

Predsjednica Školskog odbora pozdravlja nazočne i čita dnevni red 33.sjednice Školskog odbora :

1. Usvajanje zapisnika s prošle 32. sjednice Školskog odbora

2. Usvajanje Prijedloga financijskog plana za 2016.g. s projekcijama za

 2017.g. i 2018.g.

3. Suglasnost za zaposlenje do 60 dana radnica;

 a) Savke Tokić na zamjeni za Koraljku Hrastić - bolovanje

 b) Martine Pleše na zamjeni za Maju Zorić Putar - bolovanje

 c) Jelene Hasanac na zamjeni za Gordanu Hodak - bolovanje

4. Donošenje novog Etičkog kodeksa neposrednih nositelja odgojno -

 obrazovne djelatnosti u Osnovnoj školi braće Radića Pakrac

5. Donošenje novog Poslovnika o radu kolegijalnih tijela

6. Odluka o iznosu zakupnine školskih prostorija u Pakracu i Područnoj školi

 Prekopakra

7. Donošenje Odluke o promjeni djelatnosti Osnovne škole braće Radića

 Pakrac

8. Razno

Dnevni red usvojen.

.........................................................

 **AD 1**

Prva točka dnevnog reda je usvajanje zapisnika s 32.sjednice školskog odbora. Zapisnik s prošle sjednice Školskog odbora dostavljen je članovima Školskog odbora zajedno sa pozivom na 33.sjednicu Školskog odbora. Primjedaba na zapisnik nema. Svi prisutni članovi školskog odbora prihvaćaju zapisnik s prošle sjednice školskog odbora.

**AD 2**

Danijela Balešić, voditeljica računovodstva dijeli preslike Prijedloga Financijskog plana članovima školskog odbora. Županija je dala limit u kojem je trebalo rasporediti rashode. Danijela prelazi po stavkama Financijskog plana. Nabraja investicije; topli podovi, kompletno opremanje učionica, promjena kuhinje, energetska obnova zgrade matične škole u Bolničkoj ulici.

Planira se kupnja dijela školskog namještaja u prosincu 2015.g. ukoliko se pojave kakav višak sredstava.

Agencija za odgoj i obrazovanje ; voditeljice ŽSV-a.

Marija Nemec, Nataša Major.

Kuhinja, subvencionirana školska prehrana.

Planira se prodaja jednog školskog stana pa je u planu osigurana sredstva za elaborat tržišne vrijednosti kako bi mogli stan prodati. Danijela Balešić prelazi do kraja po financijskom planu za 2016.g. Članovi Školskog odbora nemaju daljnjih pitanja. (Prijedlog fin. plana s projekcijama prileži Zapisniku). Prelazi se na glasovanje.

::::::::::::::::::::::::::::::::::::::::::::::::::::::::::::::::::::::::::::::::::::::::::::::

**ZAKLJUČAK:**

Članovi školskog odbora **jednoglasno s četiri glasa „za“ daju suglasnost** na Prijedlog financijskog plana i projekcije za razdoblje od 2016 do 2018.g.

:::::::::::::::::::::::::::::::::::::::::::::::::::::::::::::::::::::::::::::::::::::::::::::::

 **AD 3**

* Savka Tokić radi na zamjeni za Koraljku Hrastić i koja je na godišnjem odmoru nakon bolovanja. Nije raspisan natječaj jer je radnica Koraljka Hrastić započela korištenje godišnjeg odmora koji izvjesno završava 06.studenog 2015.g. pa će se natječaj za popunjavanje tog radnog mjesta na određeno vrijeme raspisati ako Koraljka Hrastić ode na bolovanje. Savka Tokić je zaposlena na 15 dana i prijedlog je ravnateljice da joj se produži ugovor do povratka Koraljke Hrastić na posao odnosno do maksimalno 60 dana sukladno čl.9. Pravilnika o radu Osnovne škole braće Radića Pakrac od 02.02.2015.g.

::::::::::::::::::::::::::::::::::::::::::::::::::::::::::::::::::::::::::::::::::::::::::::::

ZAKLJUČAK: SUGLASNOST ZA SAVKU TOKIĆ

Članovi Školskog odbora s četiri glasa „za“ daju prethodnu suglasnost ravnateljici

 ( sukladno čl.9. Pravilnika o radu Osnovne škole braće Radića Pakrac od 02.02.2015.g.) za produžetak ugovora o radu do maksimalno 60 dana za Savku Tokić.

:::::::::::::::::::::::::::::::::::::::::::::::::::::::::::::::::::::::::::::::::::::::::::::::

* Gordana Hodak i Maja Zorić Putar su iznenada otišle na bolovanje te je bilo potrebno zaposliti na njihovo radno mjesto zamjene zbog obavljanja poslova koji ne trpe odgodu. Martina Pleše, apsolventica engleskog jezika zaposlena je kao zamjena na 15 dana po odluci ravnateljice na zamjenu za Maju Zorić Putar a Jelena Hasanac, magistra primarnog obrazovanja zaposlena je na zamjenu za učiteljicu Gordanu Hodak. Ako se odsutne radnice ne vrate do isteka 15 dana na koliko su odlukom ravnatelja radnice primljene ravnateljica predlaže da joj se da prethodna suglasnost za produženje njihovog ugovora o radu do maksimalno 60 dana u kojem bi se roku raspisao natječaj za dužu zamjenu. Pitanja nema. Prelazi se na glasovanje.

::::::::::::::::::::::::::::::::::::::::::::::::::::::::::::::::::::::::::::::::::::::::::::::

ZAKLJUČAK: SUGLASNOST ZA MARTINU PLEŠE

Članovi Školskog odbora s četiri glasa „za“ daju prethodnu suglasnost ravnateljici ( sukladno čl.9. Pravilnika o radu Osnovne škole braće Radića Pakrac od 02.02.2015.g.) za produžetak ugovora o radu na određeno vrijeme do maksimalno 60 dana za Martinu Pleše.

:::::::::::::::::::::::::::::::::::::::::::::::::::::::::::::::::::::::::::::::::::::::::::::::

::::::::::::::::::::::::::::::::::::::::::::::::::::::::::::::::::::::::::::::::::::::::::::::

ZAKLJUČAK: SUGLASNOST ZA JELENU HASANAC

Članovi Školskog odbora s četiri glasa „za“ daju prethodnu suglasnost ravnateljici ( sukladno čl.9. Pravilnika o radu Osnovne škole braće Radića Pakrac od 02.02.2015.g.) za produžetak ugovora o radu do maksimalno 60 dana za Jelenu Hasanac.

:::::::::::::::::::::::::::::::::::::::::::::::::::::::::::::::::::::::::::::::::::::::::::::::

**AD 4**

Donošenje novog Etičkog kodeksa neposrednih nositelja odgojno - obrazovne djelatnosti u Osnovnoj školi braće Radića Pakrac. Članovim školskog odbora dan primjerak na uvid i raspravu. Ukratko izložen sadržaj kodeksa. Pitanja nije bilo.

::::::::::::::::::::::::::::::::::::::::::::::::::::::::::::::::::::::::::::::::::::::::::::::

ZAKLJUČAK:

Članovi Školskog odbora s četiri glasa „za“ donose novi Etički kodeks neposrednih nositelja odgojno - obrazovne djelatnosti u Osnovnoj školi braće Radića Pakrac.

:::::::::::::::::::::::::::::::::::::::::::::::::::::::::::::::::::::::::::::::::::::::::::::::

**AD 5**

Donošenje novog Poslovnika o radu kolegijalnih tijela. Tajnica prelazi po člancima Poslovniku. Članovi Školskog odbora primili primjerak s pozivom na sjednicu. Izmjene nisu velike ali je usklađenje s novim izrazima i novim vremenom potrebno jer je stari Poslovnik o radu školskih vijeća iz siječnja 2009.g. Rasprave niti pitanja nije bilo. Prelazi se na glasovanje.

::::::::::::::::::::::::::::::::::::::::::::::::::::::::::::::::::::::::::::::::::::::::::::::

ZAKLJUČAK:

Članovi Školskog odbora s četiri glasa „za“ suglasni sa sadržajem Poslovnika o radu kolegijalnih tijela Osnovne škole braće Radića Pakrac. Donose Poslovnik o radu kolegijalnih tijela. Priložen zapisniku.

:::::::::::::::::::::::::::::::::::::::::::::::::::::::::::::::::::::::::::::::::::::::::::::::

**AD 6**

Odluka o iznosu zakupnine školskih prostorija u Pakracu i Područnoj školi Prekopakra.

Manuela Papić iznosi da je potrebno donijeti Odluku o visini iznosa zakupnine za zakup školskog prostora u obliku učionice u matičnoj školi (zainteresirana Udruga Mađara) i hola Područnoj školi Prekopakra gdje su zainteresirani Udruga seljačka sloga Prekopakra.

Odluka Županije o uvjetima i načinu korištenja imovine školskih ustanova kojima je osnivač Požeško - slavonska županija od 22.rujna 2014.g. (KLASA:602-01/15-01/35, URBROJ:2177/1-01-14-2) primijeniti će se prilikom određivanja cijene zakupa. Taksativno su u čl.10. nabrojani iznosi za korištenje imovine školskih ustanova.

::::::::::::::::::::::::::::::::::::::::::::::::::::::::::::::::::::::::::::::::::::::::::::::::

Stoga se donosi ODLUKA:

„ Zakup učionice u matičnoj školi u Pakracu određuje se u iznosu od 20 kn po satu

(60 min) korištenja iste.“

„ Zakup hola u Područnoj školi Prekopakra određuje se u visini 30 kn po satu (60 min) korištenja istog.“

::::::::::::::::::::::::::::::::::::::::::::::::::::::::::::::::::::::::::::::::::::::::::::::

**AD 7**

Odluka o promjeni djelatnosti.

Na prošloj sjednici školskog odbora donesen je Prijedlog odluke o promjeni djelatnosti koji je potom proslijeđen osnivaču, Požeško-slavonskoj županiji na davanje suglasnosti sukladno čl.58. Statuta Osnovne škole braće Radića Pakrac.

Nakon što je Požeško – slavonska županija dala suglasnost na prijedlog odluke o promjeni djelatnosti, Školski odbor Osnovne škole braće Radića Pakrac donosi Odluku o promjeni djelatnosti Osnovne škole braće Radića Pakrac. Tekst Odluke priložen zapisniku.

:::::::::::::::::::::::::::::::::::::::::::::::::::::::::::::::::

ZAKLJUČAK:

Odluka o promjeni djelatnosti. Većinom od 4 glasa za donesena Odluka o promjeni djelatnosti. Tekst prileži zapisniku.

:::::::::::::::::::::::::::::::::::::::::::::::::::::::::::::::::

Završeno u 14:00